als_Latn dik_Latn sag_Latn
Hoti: Do ta çrrënjosim korrupsionin
Kryesoret 3 June, 2017, 19:47
Kandidati për kryeministër nga LDK-AKR-Alternativa, Avdullah Hoti, gjatë një bashkëbisedimi me banorët e Kishnicës, ka premtuar barazi për të gjithë qytetarët e Kosovës, luftimin e krimit dhe çrrënjosjen e korrupsionit.
“Nuk mund të tolerojmë që e ardhmja jonë të rrezikohet nga krimi dhe korrupsioni. Krimi dhe korrupsioni nuk është luftuar asnjëherë më shumë sesa nga qeveria e kaluar. Por kjo nuk është e mjaftueshme. Gjatë mandatit katërvjeçar ne do ta çrrënjosim korrupsionin dhe paprekshmërinë e individëve para ligjit”, ka thënë Hoti.
Ai ka thënë se, Kosova jonë dhe e ardhmja e fëmijëve tanë nuk mund të ndërtohet nga ata që janë mbi ligjin dhe nga ata që kanë probleme me biografinë e tyre.
“E ardhmja e Kosovës ndërtohet nga koalicioni ynë i djathtë me duar të pastra. Ne do ta marrim besimin e qytetarëve për ta pastruar atdheun tonë nga krimi dhe korrupsioni”, ka thënë Hoti.
Ai ju ka premtuar banorëve të Kishnicës se do të kujdeset maksimalisht për mjedisin gjatë zbatimit të projekteve për aktivizimin e minierave.
LEXO EDHE: Pacolli: Koalicioni ynë do të krijojë qeveri ndryshe
als_Latn eng_Latn als_Latn als_Latn als_Latn als_Latn als_Latn als_Latn